Chino hiriko Euskal Etxea

Chinoko Euskal Etxea, ofizialki Chino Basque Club, Estatu Batuetako Chino hirian dagoen euskal etxe bat da.  Sierra Bonita kalearen 15181 zenbakian dago.
 Historia 
Kluba 1968an sortu zen.

 Baliabideak 
Elkarteak badauka etxe bat (Club House) zerbitzu hauekin: sukaldea, taberna, eszenatoki txiki bat eta liburutegi txiki bat.

 Jarduerak 
Hilabetero Klubeko bazkariak antolatzen dute, neguan, udaberrian eta udazkenean jendeari irekiak.

Euskal dantzak irakasten dituzte ere komunitatearentzat.

Azaro bakoitzean omendu eta oroitzen dituzte zendu diren pertsona maiteak.  Euskal Oroimenezko Meza () antolatzen dute.

Urtero mus txapelketa egiten dute (karta jokoa).

Urteroko piknika egiten dute, eta bertan bazkaria zerbitzatzen dute, bertako euskal dantzariak izaten dira eta normalean Euskal Herritik etorritako musikariek jotzen dute publikoak dantza egin dezan.

Hileroko buletin bat bidaltzen diete 600 pertsona baino gehiagori euskal komunitatearen jarduera eta albisteak zabaltzeko.

Elkartearen webgune ofiziala kudeatzen dute eta hor barruan, besteak beste, elkartearen historiako hamaika bideo (Kluba, Dantzariak, etab.) bildu ditu Klubeko idazkaria den Marianna Etcheverriak.

Euskal pilota 1920ko hamarkadaren hasieran hasi zen Chino aldean. Ysurdiaga familiak pilotaleku bat ("handball court") eraiki zuen bere patioan. Gaur egun pilota-partiduak jokatzen dira  "Bidart fronton" pilotalekuan eta Chinoko Euskal Etxeko Jatetxean (Centro Basco Restaurant in Chino). Partidak bat baten aurka edo bi biren aurka izaten dira.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Ameriketako Estatu Batuetako euskal etxeak
Kategoria:Euskal kultura Kalifornian